Diari Oficial de la Generalitat Valenciana


Sumari del DOGV 3838, del 18-09-2000 (2000/7337)

Informació pública del programa i projecte de redelimitació de la unitat d'execució Montesano 4.
------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7337


Organisme emissor
:   Ajuntament de San Antonio de Benagéber

Tipus de document
:   Anunci

Informació pública del programa i projecte de redelimitació de la unitat d'execució Montesano 4. [2000/M7337]
  
La mercantil Edileva Habitat, SL ha formulat una proposta de programa i projecte de redelimitació de la unitat d'execució Montesano 4, l'àmbit d'actuació de la qual comprén el desenvolupament de part de l'illa número 48 de la zona qualificada com a sòl urbà ciutat jardí en el nou Pla General d'Ordenació Urbana de San Antonio de Benagéber.
  
S'acompanya:
  
- Redelimitació de la unitat d'actuació de Montesano 4.
  
- Projecte d'urbanització del carrer En Projecte M-23, Montesano U.E. 4
  
Per a la seua informació pública i aprovació conjunta amb el programa, i tot això a l'empara dels articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (depòsit de còpia de programa i projecte d'urbanització en l'ajuntament, remissió avís a titulars, periòdic i DOGV).
  
Segons l'article 48.1.c), en relació amb l'article 46.3 de l'esmentada llei, se sotmet la proposta de programa i altres instruments de planejament indicats a informació pública, per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana. La dita documentació es troba dipositada en l'Ajuntament de San Antonio de Benagéber.
  
Qualsevol interessat podrà personar-se en l'ajuntament (Urbanisme) per a examinar l'exemplar que hi ha dipositat i formular, si escau, al·legacions, alternatives tècniques o proposicions juridicoeconòmiques, en el termini indicat en el paràgraf anterior.
  
Així mateix, durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa, a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i en prestara caució, i això en la quantia que es determine. En aquest cas serà procedent la pròrroga de 20 dies addicionals de l'article 46.4 de la Llei Reguladora de l'Activitat Urbanística, la qual cosa es farà constar en l'expedient, i s'anunciarà al tauler d'anuncis de l'ajuntament i es comunicarà a qui, per desconéixer-la, presenten pliques prematurament.
  
Remissió d'avisos al domicili fiscal titulars cadastrals: en compliment de l'article 46.3 de la LRAU s'ha procedit amb anterioritat a aquest anunci, a l'enviament de l'avís amb el contingut d'aquest, a la totalitat de titulars cadastrals afectats.
  
Com que es preveu la possibilitat de supòsits regulats en l'article 59.4 de la Llei de 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat la relació de la totalitat de titulars cadastrals i el domicili fiscal prèviament al tauler d'edictes de l'ajuntament i s'ha publicat en el Diari Oficial de la Generalitat Valenciana als efectes pertinents. Com a annex a aquest edicte s'acompanya també aquesta relació amb expressió de:
  
Titular Vicente Navarro Navarro
  
Parcel·la: c/ Montesano, 23, nº 2
  
Domicili: c/ Bisbe Jaime Pérez, 4, 6 València